CELEX: 62017TB0436
Language: el
Date: 2021-06-02 00:00:00
Title: Υπόθεση T-436/17: Διάταξη του Γενικού Δικαστηρίου της 2ας Ιουνίου 2021 — ClientEarth κ.λπ. κατά Επιτροπής [REACH – Απόφαση της Επιτροπής περί χορήγησης αδείας για ορισμένες χρήσεις των ουσιών κίτρινο του θειοχρωμικού μολύβδου και ερυθρό μείγματος θειικού, μολυβδαινικού και χρωμικού μολύβδου – Άρθρο 64 του κανονισμού (ΕΚ) 1907/2006 – Εσωτερική επανεξέταση απόφασης περί χορήγησης αδείας διαθέσεως στην αγορά – Άρθρο 10 του κανονισμού (ΕΚ) 1367/2006 – Εξέλιπε το έννομο συμφέρον – Κατάργηση της δίκης]

19.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 289/35
            
         
      Διάταξη του Γενικού Δικαστηρίου της 2ας Ιουνίου 2021 — ClientEarth κ.λπ. κατά Επιτροπής
      (Υπόθεση T-436/17) (1)
      
      (REACH - Απόφαση της Επιτροπής περί χορήγησης αδείας για ορισμένες χρήσεις των ουσιών κίτρινο του θειοχρωμικού μολύβδου και ερυθρό μείγματος θειικού, μολυβδαινικού και χρωμικού μολύβδου - Άρθρο 64 του κανονισμού (ΕΚ) 1907/2006 - Εσωτερική επανεξέταση απόφασης περί χορήγησης αδείας διαθέσεως στην αγορά - Άρθρο 10 του κανονισμού (ΕΚ) 1367/2006 - Εξέλιπε το έννομο συμφέρον - Κατάργηση της δίκης)
      (2021/C 289/51)
      Γλώσσα διαδικασίας: η αγγλική
      
         Διάδικοι
      
      
         Προσφεύγοντες: ClientEarth (Λονδίνο, Ηνωμένο Βασίλειο), European Environmental Bureau (EEB) (Βρυξέλλες, Βέλγιο), The International Chemical Secretariat (Γκέτεμποργκ, Σουηδία), International POPs Elimination Network (IPEN) (Γκέτεμποργκ) (εκπρόσωπος: A. Jones, solicitor)
      
         Καθής: Ευρωπαϊκή Επιτροπή (εκπρόσωποι: G. Gattinara, R. Lindenthal και K. Mifsud-Bonnici)
      
         Παρεμβαίνον υπέρ των προσφευγόντων: Βασίλειο της Σουηδίας (εκπρόσωποι: C. Meyer-Seitz, H. Shev, L. Zettergren, A. Alriksson, J. Lundberg και H. Eklinder)
      
         Παρεμβαίνων υπέρ της καθής: Ευρωπαϊκός Οργανισμός Χημικών Προϊόντων (εκπρόσωποι: M. Heikkilä, W. Broere και F. Becker)
      
         Αντικείμενο
      
      Προσφυγή δυνάμει του άρθρου 263 ΣΛΕΕ για την ακύρωση, πρώτον, της αποφάσεως C(2017) 2914 final της Επιτροπής, της 2ας Μαΐου 2017, περί απόρριψης της αίτησης εσωτερικής επανεξέτασης, υποβληθείσας δυνάμει του άρθρου 10 του κανονισμού (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ 2006, L 264, σ. 13), που αφορά την εκτελεστική απόφαση C(2016) 5644 final της Επιτροπής περί χορήγησης αδείας για ορισμένες χρήσεις των ουσιών κίτρινο του θειοχρωμικού μολύβδου και ερυθρό μείγματος θειικού, μολυβδαινικού και χρωμικού μολύβδου, σύμφωνα με το άρθρο 60, παράγραφος 4, του κανονισμού (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ 2006, L 396, σ. 1, διορθωτικό ΕΕ 2007, L 136, σ. 3) και, δεύτερον, της ως άνω εκτελεστικής απόφασης.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Καταργεί τη δίκη επί της προσφυγής.
               
            
                  2)
               
               
                  Η Ευρωπαϊκή Επιτροπή φέρει, πέραν των δικαστικών εξόδων της, τα έξοδα των ClientEarth, European Environmental Bureau (EEB), The International Chemical Secretariat και International POPs Elimination Network (IPEN).
               
            
                  3)
               
               
                  Το Βασίλειο της Σουηδίας και ο Ευρωπαϊκός Οργανισμός Χημικών Προϊόντων (ECHA) φέρουν τα δικαστικά έξοδά τους.
               
            
         (1)  EE C 300 du 11.9.2017.